གཏུམ་བྲག་ཨ་མའི་གནས་འདི་ཁར་ལུ་ལྷ་མོ་ཨེ་ཀ་ཛཱ་ཏིའི་བླ་མཚོ་ཡང་འཇལ་ནི་ཡོདཔ་མ་ཚད་མཚོ་ཡོད་སར་ལུ་གནས་སྐོརཔ་ཚུ་གིས་ལོ་བསྟར་བཞིན་དུ་གསོལ་མཆོད་ཕུལ་བར་འོང་དོ་ཡོདཔ་ཨིན།གནས་འདི་ཁར་ལུ་ལྷ་མོ་ནོར་རྒྱུན་མའི་གནས་དང་གཞན་ཡང་གཏུམ་བྲག་ཨ་མའི་གཡས་ཁ་ཐུག་ལུ་ཡ་ཚན་ཅན་གྱི་གནས་ལེ་ཤ་ཡོད་པའི་ནང་ལས་རྫེ་བཙུན་སྒྲོལ་མ་ཉེར་གཅིག་གི་གནས་འདི་ཡང་སྒྲོལ་མ་ཉེར་གཅིག་གི་སྐུ་དང་དཀྱིལ་འཁོར་བླ་མཚོ་བཀའ་བརྒྱད་མཆོད་རྟེན་ལ་སོགས་པའི་གནས་ཚུ་ཡང་འཇལ་ནི་ཡོདཔ་ཨིན།དེ་མ་ཚད་ག་ནི་བ་རྩ་ཆེན་གྱི་ཚང་ཚིང་མེ་རི་འབར་བའི་དུར་ཁྲོད་ཟེར་དུར་ཁྲོད་རྩ་ཆེན་པོ་བརྒྱད་ཀྱི་ནང་གསེས་ལས་གཅིག་ས་ཁོངས་འདི་ཁར་ལུ་ཆགས་ཏེ་ཡོདཔ་ཨིན།